text: Георги Ганев: От икономическа гледна точка е важно възможно най-бързо да започнат да падат ограниченията - Българска национална телевизия
  Георги Ганев: От...
  Георги Ганев от "Демократична България" заяви, че преговорите за съставяне на коалиционно управление не са тежки.
  "Моите впечатления са, че всички страни по разговорите подхождат конструктивно, с желание да се намерят общите неща и с надеждата тези общи неща да се окажат достатъчни на политическо ниво да се вземе решение да се сформира коалиционно управление. В този смисъл не са тежки".
  Пари никога няма достатъчно. Парите са само знак, обозначение за насочване на реални ресурси в стопанството, така че спрямо въжделенията на всички групи в обществото никога не могат да стигнат. Но това е работа на политиката – да разреши тази дилема, посочи Ганев.
  От икономическа гледна точка е важно възможно най-бързо да се стигне до момент, в който да започнат да падат ограниченията – и върху бизнес, и върху хора. Или тези ограничения да станат по-малко пречещи. Това става с достатъчен брой ваксинирани или с имунитет.